TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

4.számú

NYILVÁNOS ÜLÉS JEGYZŐKÖNYV

HATÁROZATAI

14/2011./II.28./kt.határozat:



- 2011. február 28-i ülés napirendjének el-







  fogadása
15/2011./II.28./kt.határozat:



- Tikos Község Önkormányzata átmeneti







 gazdálkodásáról szóló jelentés elfogadá-







sa

16/2011./II.28./kt.határozat:



- Marcali Kistérség Többcélú Társulása







Társulási Megállapodásának módosítása

17/2011./II.28./kt.határozat:



- Óvoda Alapítványának pénzbeni támo-







gatása
18/2011./II.28./kt.határozat:



-Alpolgármester tiszteletdíjának újbóli 







 megállapítása
19/2011./II.28./kt.határozat:



- 2011.évi víz-, és csatornadíj támogatási 







   igény benyújtásáról döntés

Zárt ülésen:

20-28/2011./II.28./kt.határozat:


- Szociális kérelmek elbírálása
RENDELETEI
1/2011./II.28./önkormányzati rendelet:

- Az Önkormányzat 2011.évi költségveté-







séről

2/2011./II.28./önkormányzati rendelet:

- Önkormányzat által fenntartott oktatási-
nevelési szociális intézményekben fizeten-                                                              








dő térítési díjak módosításáról
4.sz. 
J E G Y Z Ő K Ö N Y 

Készült a Tikos Községi Önkormányzat Képviselő-testületének 2011. év február  hó 28.    napján 8,30 órakor a Községháza épületében (Tikos, Iskola u.16.) megtartott  nyilvános üléséről.

Jelen vannak:  Kónya László polgármester



 Berta József képviselő


             Bogdán Géza képviselő



 Rajkai Istvánné képviselő



 Vida Józsefné alpolgármester

Tanácskozási joggal jelen van:   Török Csilla körjegyző





      Tolnai Anna pénzügyi főtanácsos

Kónya László polgármester köszönti az ülésen megjelenteket, és megállapítja, hogy a rendkívüli  ülés határozatképes, mert a megválasztott 5 települési képviselőből 5 jelen van. Az ülést megnyitja.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

14/2011./II.28./kt.határozat:
Tikos Község Önkormányzatának Képviselő-testülete a 2011.év február hó 28.napján tartandó ülésén az alábbi napirendet tárgyalja:

Napirend: 

1.)Az Önkormányzat 2011.évi költségvetéséről rendeletalkotás, az átmeneti gazdálkodásról szóló beszámoló elfogadása

Előadó: Kónya László polgármester

2.) Az önkormányzat által fenntartott oktatási-nevelési, szociális intézményekben fizetendő térítési díjakról módosításáról rendeletalkotás

Előadó: Kónya László polgármester

3.) Marcali Kistérségi Többcélú Társulás Társulási Megállapodásának módosítása

Előadó: Kónya László polgármester

4.) Egyéb ügyek.

Határidő: azonnal

Felelős: Kónya László polgármester

1.)Napirend tárgyalása

Az Önkormányzat 2011.évi költségvetéséről rendeletalkotás, az átmeneti gazdálkodásról szóló beszámoló elfogadása

Előadó: Kónya László polgármester

(Az átmeneti gazdálkodásról szóló írásos előterjesztés, és a rendelettervezet jelen jkv. mellékletét képezi.)
Kónya László:
Felkéri Tolnai Anna Anna pénzügyi főtanácsost, hogy röviden ismertesse a költségvetési rendelettervezetben, és annak mellékleteiben foglaltakat. Tájékoztatja a testület tagjait arról, hogy mindenki megkapta az írásos előterjesztést az átmeneti gazdálkodásról, az önkormányzat 2011.évben a rendelettervezet elkészítéséig beszedett bevételeit, és kiadásait mutatja be, amelyek beépítésre kerültek a rendelettervezetbe.
Tolnai Anna:

Ismerteti a költségvetési rendelettervezet és annak mellékleteinek tartalmát röviden.

A képviselő-testület tagjai az írásos előterjesztésben és a rendelettervezetben foglaltakat meg ismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

15/2011./II.28./kt.határozat:
a.) Tikos Község Önkormányzatának Képviselő-testülete a 2011. január 1-től a költségvetési rendelettervezet Képviselő-testület elé terjesztéséig beszedett bevételeket 2.993 e Ft-ban, a teljesített kiadásokat 2.619 e Ft-ban hagyja jóvá.

b.) A beszedett bevételek és a teljesített kiadások a 2011.évi költségvetési rendelet-tervezetbe beépítésre kerülnek. 

Határidő: azonnal

Felelős: Kónya László polgármester

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:
Tikos Község Önkormányzata Képviselő-testületének
1/2011./II.28./önkormányzati rendelete

az Önkormányzat 2011.évi költségvetéséről

Tikos Község Önkormányzatának Képviselő-testülete az államháztartásról szóló 1992.évi XXXVIII. törvény (továbbiakban: Áht.) 65.§-ának (1) bekezdésében kapott felhatalmazás alapján 2011.évi költségvetéséről az alábbi rendeletet alkotja:

1.§.

(1)A rendelet hatálya a képviselő-testületre, annak szerveire (polgármester, bizottság) és az önkormányzat költségvetési szerveire terjed ki.

(2)E rendelet rendelkezéseit a Tikosi Cigány Kisebbségi Önkormányzat vonatkozásában a kisebbségi önkormányzat 2011.évi költségvetéséről szóló 15/2011./II.28./CKÖ határozatában foglaltak figyelembe vételével lehet alkalmazni.

(3)A költségvetés tervezetének összeállítása és a költségvetési rendelet megalkotása során a helyi önkormányzat és a helyi kisebbségi önkormányzatok együttműködésére vonatkozó részletes szabályokat és eljárási rendet  a helyi önkormányzat és a helyi kisebbségi megállapodásban rögzíti.

2.§.

(1)Az Áht. 67.§.(3) bekezdése alapján a képviselő-testület a címrendelet a (2)-(3) bekezdés szerint állapítja meg. 

(2)Az önállóan működő és gazdálkodó, valamint az önállóan működő költségvetési szervként működő intézmények külön-külön alkotnak egy-egy címet. Ennek felsorolását e rendelte 1.sz. melléklete tartalmazza.

(3)Az önkormányzat költségvetésében szereplő nem intézményi kiadások és bevételek e rendelet 1.sz. melléklete szerint külön címet alkotnak.

I.

A költségvetés bevételeinek és kiadásainak fő összege, a hiány/többlet mértéke

3.§.

(1)A képviselő-testület az önkormányzat és költségvetési szervei együttes 2011.évi költségvetését

 32.722 ezer Ft tárgyévi költségvetési bevétellel,

37.056ezer Ft tárgyévi költségvetési kiadással,

4.334 ezer Ft hiánnyal

állapítja meg.

Ezen belül:

· működési célú bevételt




      32.806 e Ft-ban,

ebből:

· finanszírozási célú műveletek
   4.334 e Ft-ban

· előző év pénzmaradvány

          0 e Ft-ban

· működési célú kiadásokat




       28.472 e Ft-ban,

ebből:

· a személyi juttatások kiadásait             8.251 e Ft-ban,

· a munkaadókat terhelő járulékokat      1.653 e Ft-ban,

· a dologi kiadásokat

               5.091 e Ft-ban,

· ellátottak pénzbeli juttatásai

          0    Ft-ban,

· a speciális célú támogatásokat                    0    Ft-ban,

· szociális segélyeket


 13.646 e Ft-ban,

· átadott pénzeszközöket

   4.165 e Ft-ban,

· kamatfizetést



          0 e Ft-ban,

· felhalmozási célú bevételt

                                          4.250 e Ft-ban,

ebből:

· finanszírozási célú műveletek
         0 e Ft-ban,

· előző évi pénzmaradvány

         0 e Ft-ban,

· a felhalmozási célú kiadást                      


      4.250 e Ft-ban

ebből:

· a beruházások összegét

              4.250 e Ft-ban,

· a felújítások összegét



         0 e Ft-ban

· egyéb felhalmozási célú hitel törlesztést                0 e Ft-ban

· a felhalmozási célú tartalékot



         0 e Ft-ban

állapítja meg.

(2)A képviselő-testület a költségvetési hiány külső finanszírozására vagy a költségvetési többlet felhasználására szolgáló, az Áht. 8/A.§.(3) bekezdés a-b.) pontjában meghatározottak szerinti finanszírozási célú műveletek bevételeit, kiadásait, működési, illetve felhalmozási cél szerinti tagolásban a 2.sz. melléklet alapján hagyja jóvá.

Az önkormányzat bevételei és kiadásai

4.§.

(1)Az önkormányzat bevételeit forrásonként e rendelet 3.sz. melléklete tartalmazza.

(2)Az önkormányzat kiadási előirányzatait e rendelet 4, 4/a. sz. melléklete tartalmazza.

(3)Az önkormányzat összevont költségvetési mérlegét e rendelet 12.sz. melléklete tartalmazza.

(4)A képviselő-testület a polgármesteri hivatal költségvetését e rendelet 4/a.sz. melléklete hagyja jóvá.

(5)A képviselő-testület a felhalmozási kiadásokat feladatonként e rendelet 5. sz. melléklete szerint állapítja meg.

(6)A képviselő-testület az önkormányzat éves létszám-előirányzatát összesen e rendelet 6.sz melléklete állapítja meg.

(7) a Képviselő-testület  a közfoglalkoztatottak éves létszám előirányzatát a 7.sz melléklet szerint hagyja jóvá.

A bevételek és kiadások közötti egyensúly megteremtéséhez szükséges intézkedések, a hitelműveletekkel kapcsolatos hatáskörök

5.§.

(1)Az önkormányzat keresi az évközbeni pályázati lehetőségeket a működési célú hiány csökkentésére, pályázatot nyújt be az önhibáján kívül hátrányos helyzetbe került önkormányzat pénzügyi támogatása elnyerésére.

(2)Amennyiben az (1) bekezdésben foglaltak alapján a működési célú hiányt csökkenteni, vagy megszüntetni nem tudja, hogy a  képviselő-testület a bevételek és kiadások közötti egyensúly megteremtése érdekében 4.334 e Ft forrás kiegészítő hitelt vesz fel, annak felvételét jóváhagyja. Ezen belül a felhalmozási célú hitel összege 0 e Ft, a legfeljebb 1 éves időtartamra felvehető folyószámla hitel összege 4.334 e Ft.

(3)A képviselő-testület felhatalmazza a polgármestert a számlavezető bankkal a folyószámla hitelkeret megállapodásnak a bankszámla-szerződésben rögzített 2011.évi kondíciókkal történő aláírására, illetve amennyiben a likviditási helyzet indokolja a számlavezető banktól munkabér és más rövid lejáratú hitel felvételére.

A bevételi többlet kezelése

6.§.

(1)A gazdálkodás során az év közben létrejött bevételi többletet a képviselő-testület értékpapír-vásárlás, illetve pénzintézeti lekötés útján hasznosíthatja.

(2) Az (1) bekezdés hasznosítással (pénzintézeti) kapcsolatos szerződések, illetve pénzügyi műveletek lebonyolítását 5 millió Ft-ig a polgármester hatáskörébe utalja. A polgármester a megtett intézkedésekről a következő képviselő-testületi ülésen tájékoztatást ad. Az értékpapír-vásárlása tárgyában a döntést a képviselő-testület saját hatáskörében hozza meg. 

(3) A (2) bekezdésben meghatározott összeget meghaladó bevételi többlet felhasználásáról a képviselő-testület annak felmerülését követő testületi ülésen esetenként dönt.

Általános és céltartalék

7.§.

(1)A képviselő-testület az önkormányzat céltartalékát  0 ezer Ft összegben állapítja meg.

(2)A képviselő-testület az önkormányzat általános tartalékát 0 ezer Ft összegben állapítja meg.
A kisebbségi önkormányzat költségvetése

8.§.

A képviselő-testület a Cigány Kisebbségi Önkormányzat költségvetését – a kisebbségi önkormányzat határozata alapján – változatlan tartalommal építi be a költségvetésébe, melyet e rendelet 8.sz. melléklete tartalmaz.

Előirányzat-felhasználási ütemterv

9.§.

A 2011.évi költségvetés bevételi és kiadási előirányzatainak felhasználási ütemtervét havi bontásban a 9.sz. melléklet tartalmazza.

Támogatások

10.§.

(1) Az Önkormányzat által adott közvetett támogatásokat tartalmazó kimutatást e rendelet 10.sz. mellélete tartalmazza.

(2) A képviselő-testület a lakossági és közösségi szolgáltatások támogatásáról, - amelyeket nem a helyi önkormányzati, helyi kisebbségi önkormányzati költségvetési szervek útján végeztet – a 11.sz. mellékletben foglaltaknak megfelelően döntött.

II.

A 2011.évi költségvetés végrehajtásának szabályai

11.§.

A képviselő-testület kizárólagos hatáskörébe tartozik a költségvetési rendelet módosítása.

12.§.

(1)A kisebbségi önkormányzat költségvetése kizárólag a kisebbségi önkormányzat határozata alapján módosítható.

(2)A kisebbségi önkormányzat költségvetési határozatában foglaltakra vonatkozóan a települési önkormányzat képviselő-testülete nem rendelkezik döntési jogosultsággal.

13.§.

(1)Az önkormányzat által társulásban fenntartott költségvetési szervek éves költségvetésének végrehajtásáért, a gazdálkodás jogszerűségéért, a takarékosság érvényesítéséért, a bevételek növeléséért az alapfeladatok sérelme nélkül a költségvetési szerv vezetője a felelős.

(2)Az önkormányzat által társulásban fenntartott költségvetési szervek az éves költségvetésüket a megállapított önkormányzati támogatások és saját bevételeik terhére úgy kötelesek megtervezni, hogy abból biztosított legyen az éves gazdálkodás, illetve kötelezően ellátandó feladatait maradéktalanul teljesíteni tudja.

(3)Az önkormányzat által társulásban fenntartott költségvetési szervek éven túli fejlesztési kötelezettséget csak a fenntartó képviselő-testületek jóváhagyásával vállalhatnak.

Előirányzatok megváltoztatása

14.§.

(1)A helyi önkormányzat a bevételi és kiadási előirányzatait az előirányzatok  módosításával évközben megváltoztathatja.  A módosításokkal a költségvetési rendeletet módosítani kell. Az előirányzat megváltoztatás nem érintheti az Országgyűlés kizárólagos – költségvetési törvényben felsorolt - , illetve a Kormány előirányzat módosítási hatáskörébe tartozó előirányzatokat.

(2)Ha év közben az Országgyűlés, a Kormány, illetve valamely költségvetési fejezet,vagy elkülönített állami pénzalap a helyi önkormányzat számára pótelőirányzatot biztosít, arról a polgármester a képviselő-testületet tájékoztatja. A képviselő-testület az első negyedév kivételével – negyedévenként, de legkésőbb a költségvetési szerv számára a költségvetési beszámoló irányító szervhez történő megküldésének külön jogszabályban meghatározott határidejéig, december 31-i hatállyal dönt a költségvetési rendeletének ennek megfelelő módosításáról.

15.§.

(1)Az élet-, és vagyonbiztonságot veszélyeztető elemi csapás, illetőleg következményeinek az elhárítása érdekében (veszélyhelyzetben) a polgármester a helyi önkormányzat költségvetése körében átmeneti – Áht. rendelkezéseitől eltérő – intézkedést hozhat, amelyről a képviselő-testület legközelebbi ülésén be kell számolnia. 

(2)Az (1) bekezdésben meghatározott jogkörben a polgármester az előirányzatok között átcsoportosítást hajthat végre, egyes kiadási előirányzatok teljesítését teljesen felfüggesztheti, a költségvetési rendeletben nem szereplő kiadásokat is teljesíthet.

Pótköltségvetés

16.§.

(1)A polgármester pótköltségvetési rendelettervezetet terjeszt a Képviselő-testület elé, ha évközben a körülmények oly módon változnak meg, hogy ezek a helyi önkormányzat költségvetésének teljesítését jelentősen veszélyeztetik.

(2)A helyi önkormányzati költségvetés teljesítése jelentős veszélyeztetésének minősül különösen: a tervezett saját bevételek I. félévi teljesítése 50 %-osnál nagyobb elmaradást mutat.
Költségvetési szervek pénzmaradványa

17.§.

A helyi önkormányzat pénzmaradványát a képviselő-testület hagyja jóvá.

A támogatások odaítélésének, folyósításának és elszámolásának rendje

18.§.

(1)A képviselő-testület a községben működő egyesületek támogatásának elbírálásával kapcsolatos hatáskörét nem ruházza át.

(2)A 100 ezer Ft-ot meghaladó összegű támogatások átadása előtt a támogatások címzettjével megállapodást kell kötni. 

(3)A képviselő-testület 3 évente a november 15-ig megalkotandó éves belső ellenőrzési tervébe beépíti a helyi önkormányzat költségvetéséből céljelleggel juttatott támogatások felhasználása elszámolásának ellenőrzését.

(4)Az elszámolási kötelezettséget nem teljesítő, illetve a támogatást nem célirányosan felhasználó szervezetek, személyek részére újabb támogatás három évig nem ítélhető meg.

III.

Létszám és bérgazdálkodással kapcsolatos előírások

19.§.

Az önkormányzat által jutalmazásra tervezett előirányzat az eredeti rendszeres személyes juttatások előirányzatának 0 (nulla) %-a.

IV.

Záró és egyéb rendelkezések

20.§.

(1)A képviselő-testület a polgármesternek e rendelet elfogadásáig az átmeneti időszakban tett intézkedéseiről (bevételek beszedése, az előző évi kiadási előirányzatokon belül a kiadások arányos teljesítése) szóló beszámolóját elfogadja. Az átmeneti időszakban beszedett bevételek és teljesített kiadások e rendeltbe beépítésre kerültek.

(2)E rendelet a kihirdetését követő napon, 2011.év március hó 1.napján lép hatályba.

(3)A rendelet kihirdetéséről a körjegyző gondoskodik az SZMSZ-ben meghatározottak szerint.

2.)Napirend tárgyalása
Az önkormányzat által fenntartott oktatási-nevelési, szociális intézményekben fizetendő térítési díjakról módosításáról rendeletalkotás
Előadó: Kónya László polgármester

(A rendelettervezet jelen jkv. mellékletét képezi.)

A képviselő-testület 5 igen szavazattal, ellenszavazat és tartózkodás nélkül az alábbi rendeletet alkotta:

Tikos Község Önkormányzata Képviselő-testületének

2/2011./II.28./sz. rendelete
 a 8/2008./IV.28./sz. rendelete
az Önkormányzat által fenntartott oktatási-nevelési, szociális intézményekben fizetendő térítésí díjakról módosításáról

Tikos  Község Önkormányzatának Képviselő-testülete a szociális igazgatásról és szociális ellátásokról szóló többszörösen módosított 1993.évi III.tv. 92/B.§. (1) bekezdése, valamint a személyes gondoskodást nyújtó szociális ellátások térítési díjáról szóló módosított 29/1993./II.17./Korm.rendelet alapján  -  figyelemmel a közoktatásról szóló 1993.évi LXXIX.tv. 115.§.(3) bekezdésére – az alábbi rendeletet alkotja:

1.§.

A 8/2008./IV.28./sz.  rendelete 1.sz. melléklete helyébe az alábbi rendelkezés lép:

Tikos  Község Önkormányzata Képviselő-testületének 
az önkormányzat által fenntartott oktatási-nevelési, szociális intézményekben fizetendő térítési díjakról szóló 8/2008./IV.28./sz. rendeletéhez

A nevelési-oktatási intézményekben, valamint  önkormányzat által biztosított személyes gondoskodást nyújtó ellátások intézményi térítési díjai

	
	Ellátás megnevezése
	Nyers-
anyagnorma (Ft)
	Rezsi költség

(Ft)
	Térítési díj Ft/fő/nap

(nyersanyagnorma+

rezsiköltség+ÁFA (Ft)

	
	Gyermekek napközbeni ellátás
	
	    
	

	
	a.) Napközi Otthonos
	
	
	

	
	     - óvodás
	    228.-
	-
	228.-  +ÁFA

	
	     - felnőtt étkezők
	    236.-
	244.-
	480.- + ÁFA

	
	b.) Általános Iskola
	
	
	

	
	    - napközi
	    295.-
	      -
	295.- + ÁFA

	
	    - menza:
	    180.-
	      -
	180.- + ÁFA

	 
	    - felnőtt étkezők:
	    236.-
	  244.-
	480.- + ÁFA


2.§.

A 8/2008./IV.28./sz.  rendelete 3.sz. melléklete helyébe az alábbi rendelkezés lép:

3.sz. melléklet

„Dobó István” Általános Iskola és Óvoda-tól (8710. Balatonszentgyörgy, Csillagvár u.9.) vásárolt étkeztetés díja

	I.
	Szociális étkeztetés
	211.-
	217.-
	428.- Ft +ÁFA


3.§.

(1) A rendelet kihirdetése napján lép hatályba, az 1.§. és 2.§.-ban foglalt rendelkezéseket 2011. hó  március hó 1.napjától kell alkalmazni.

(2) A rendelet kihirdetéséről a körjegyző gondoskodik az SZMSZ-ben meghatározottak szerint. 

3.)Napirend tárgyalása
Marcali Kistérségi Többcélú Társulás Társulási Megállapodásának módosítása
Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

16/2011./II.28./kt.határozat:

Tikos Község Önkormányzatának Képviselő-testülete a Marcali Kistérség Többcélú Társulása Társulási Megállapodásának módosítását megismerte, megtárgyalta, azt jóváhagyja.

Felkéri a polgármestert, hogy a döntésről a Marcali Kistérség Többcélú Társulása Elnökét értesítse.

Határidő: azonnal

Felelős: Kónya László polgármester

4.) Egyéb ügyek
4.1. “Margaréta” Óvoda Alapítványa pénzbeni támogatás iránti kérelme

Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

Javasolja 15.000.- Ft pénzbeni támogatás megállapítását.

A képviselő-testület tagjai az előterjesztésben foglaltakat megismerte, megtárgyalta.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

17/2011./II.28./kt.határozat:

Tikos  Község Önkormányzatának Képviselő-testülete a „Margaréta”Óvoda Alapítvány részére 15.000.- Ft összegű pénzbeni támogatást állapít meg a 2011.évi költségvetési kiadási terhére.

Felkéri a pénzügyi főtanácsost, hogy a megállapított támogatás átutalásáról gondoskodjon.

Határidő: azonnal

Felelős: Kónya László polgármester

4.2. Képviselő-testület általi felterjesztésre Nemzet Gazdasági Minisztériumtól érkezett válasz ismertetése
Előadó: Kónya László polgármester
(Az írásos előterjesztés jelen jkv. mellékletét képezi.)

Kónya László:

A képviselő-testület a 122/2010./XII.9./kt. határozatával élt a felterjesztési jogával a Nemzetgazdasági Minisztériumhoz a költségvetési normatívákkal kapcsolatban.

Erre megérkezett a válasz,, ezt mindenki írásban megkapta.

A képviselő-testület egyhangúlag, határozathozatal nélkül a Nemzetgazdasági Minisztérium által a felterjesztésre adott választ tudomásul veszi.

4.3. Alpolgármester részére megállapított tiszteletdíj módosítása
Előadó: Kónya László polgármester

(Szóbeli előterjesztés)

Kónya László:

Vida Józsefné alpolgármester jelezte, hogy szóbeli bejelentést kíván tenni azzal kapcsolatban, hogy a képviselő-testület a testület által a részére jelenleg megállapított tiszteletdíj egy részéről le kíván mondani, és kéri, hogy a képviselő-testület 2011.év március hó 1.napjától kezdődően a tiszteletdíjáat havi bruttó 11.000.- Ft/hó összegben állapítsa meg.

Vida Józsefné:

Szóbeli nyilatkozatot tesz a képviselő-testület felé, amelyben kéri, hogy a részére korábban a 86/2010./X.8./sz. határozattal megállapított (bruttó 30.000.- Ft/hó) mértékű tiszteletdíját a képviselő-testület 2011.év március hó 1.napjával kezdődően bruttó 11.000.- Ft/hó összegben állapítsa meg.

Továbbá bejelenti személyes érintettségét és hogy a tiszteletdíjáról történő szavazás során a szavazástól tartózkodni fog.

A képviselő-testület a polgármester szóbeli előterjesztésében, és Vida Józsefné alpogármester jelen testületi ülésen tett szóbeli nyilatkozatában foglaltakat megismerte, megtárgyalta.

A képviselő-testület 4 igen szavazattal, ellenszavazat nélkül, 1 tartózkodás mellett meghozta az alábbi határozatát:
18/2011./II.28./kt.határozat:

a.) Tikos Község Önkormányzatának Képviselő-testülete a 86/2011./X.8./kt.határozatát hatályon kívül helyezi.
b.) Tikos Község Önkormányzatának Képviselő-testülete Vida Józsefné alpolgármester tiszteletdíját – megtett nyilatkozatára tekintettel – 2011.év március hó 1.napjától kezdődően bruttó 11.000.- Ft/hó összegben állapítja meg.

c.) A képviselő-testület testület felkéri a pénzügyi főtanácsost, hogy a testület határozatának megfelelően a pénzügyi számfejtő rendszerben történő módosításról intézkedjen.

Határidő: azonnal

Felelős: Kónya László polgármester

4.4. 2011.évi lakossági víz-, és csatornaszolgáltatás támogatás igénylése
Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerték, megtárgyalták.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

19/2011./II.28./kt.határozat:

Tikos Község Önkormányzatának Képviselő-testülete pályázatot nyújt be a 2011.évi lakossági ívóvíz-, és csatornaszolgáltatás díjtámogatásának igénylésére. Meghatalmazza a DRV Zrt.-t (Siófok, Tanácsház u.7.), hogy elkészítse és benyújtsa a pályázatot a lakossági ívóvíz-, és csatornaszolgáltatás állami támogatás elnyerése érdkeében Zánka település  gesztorsága mellett.

A képviselő-testület utasítja a polgármestert, hogy tegye meg a szükséges nyilatkozatokat.

Határidő: azonnal

Felelős: Kónya László polgármester

4.5. Zárt ülés elrendelése

A képviselő-testület egyhangúlag a továbbiakban tárgyalandó ügyekre – jellegük miatt – zárt ülést rendel el.

k.m.f.t.

Kónya László








             Török Csilla
polgármester









 körjegyző

